અરવિંદ રૈયાણીએ અબતક સાથેની વાતચીતમાં જણાવ્યું કે, સરદાર પટેલની જન્મજયંતિ નીમીતે રાજકોટનાં બહુમાન ભવન ખાતે સરદાર પટેલના સ્ટેચ્યુનું ફુલહાર કરી શ્રઘ્ધાંજલી અર્પણ કરવામાં આવી હતી. ખાસ તો સરદાર પટેલનું એક એવું સ્ટેચ્યુ બન્યું છે કે ૧૮ર મીટરની ઉંચાઇ ધરાવે છે.આજનો દિવસ ખુબ જ ગર્વ નો દિવસ છે અને લોકો ભાવભેર આ કાર્યક્રમમાં લોકો બહોળી સઁખ્યામાં ભાગ લઇ રહ્યા છે. નીતીન ભારદ્વાજે અબતક સાથેની વાતચીતમાં જણાવ્યું કે ૩૧ ઓકટોબર સરદાર પટેલ જયંતિ નીમીતે સમગ્ર ગુજરાત અને દેશ જેણે ભારતનું એક કર્યુ તેવા લોખંડી પુરૂષ સરદાર પટેલને પુષ્પાંજલી કાર્યક્રમ ભારતીય જનતા પાર્ટી અને રાજકોટ મહાનગર પાલીકા દ્વારા પુષ્પાંજલી કાર્યક્રમ યોજવામાં આવ્યો હતો. ખાસ તો સરદાર પટેલનું સ્ટેચ્યુ કે જે વિશ્વનું સૌથી ઉંચુ સ્ટેચ્યુ છે જેનું લોકાપણ વડાપ્રધાન નરેન્દ્રભાઇ મોદી સ્ટેચ્યુ ઓફ યુનિટીનું લોકાર્પણ કરવા જઇ રહ્યા છે ત્યારે ગુજરાત અને સમગ્ર દેશ માટે ગૌરવની બાબત છે.